Oi, jospa onni...
Oi, jospa onni kohtais maan
 Ja Jumal’ antais sodan
 Saastoista ajan perkaamaan
 Niin palatsin kuin kodan.

 Ehk’ ottais kalvan karkean
 Myös meidän hienot herrat;
 Se poistais mielen markean,
 Kirotun sadat kerrat.

 Se pohtais miesten joukosta
 Tuon velttouden kalvaan,
 Ja Suomen joka loukosta
 Sais lippu vahdin vaivaan.

 Mies Suomen silloin nähtäisiin
 Taas tappotantereilla,
 Sen uljuus loistais jälleen niin
 Kuin hakkapeliiteilla.

 Kas silloin nousis kannoilleen
 Taas jalopeura Suomen,
 Riemuiten iskun-annoilleen –
 Tuo päivä olkoon huomen!